**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Կոտայքի մարզի Բյուրեղավան համայնքի 2021 թվականի բյուջեն հաստատելու մասին» Հայաստանի Հանրապետության Կոտայքի մարզի Բյուրեղավան համայնքի ավագանու որոշման նախագծի վերաբերյալ**

1.«Հայաստանի Հանրապետության Կոտայքի մարզի Բյուրեղավան համայնքի 2021 թվականի բյուջեն հաստատելու մասին» Հայաստանի Հանրապետության Կոտայքի մարզի Բյուրեղավան համայնքի ավագանու որոշման նախագծի հավելվածից անհրաժեշտ է հանել 2-րդ անգամ կիրառվող «Հաստատված է Բյուրեղավան համայնքի ավագանու 2020 թվականի դեկտեմբերի ----ի N ----Ն որոշմամբ» դրույթները:

2. «Հայաստանի Հանրապետության բյուջետային համակարգի մասին» օրենքի 31-րդ հոդվածի 6-րդ մասի համաձայն՝ *Համայնքի ղեկավարն ամփոփում է սահմանված ձևերով ներկայացված տվյալները և կազմում համայնքի բյուջեի նախագիծը, որը* ***բաղկացած է համայնքի ղեկավարի բյուջետային ուղերձից և համայնքի բյուջեի մասին ավագանու որոշման նախագծից:***

Այսպիսով, «Հայաստանի Հանրապետության բյուջետային համակարգի մասին» օրենքի 31-րդ հոդվածի 7-րդ մասի բովանդակությունից պարզ է դառնում, որ համայնքի բյուջեի նախագիծը բաղկացած է համայնքի բյուջեի մասին ավագանու որոշման նախագծից և համայնքի ղեկավարի բյուջետային ուղերձից, որն էլ պետք է պարունակի տեղեկություններ, որոնք անհրաժեշտ են համայնքի բյուջեի մասին ավագանու որոշման նախագծի հիմնավորման համար:

Ուստի նկատի ունենալով վերոգրյալը Նախագծին կից անհրաժեշտ է ներկայացնել նաև համայնքի ղեկավարի բյուջետային ուղերձը:

**ՀՀ ԱՆ իրավական ակտերի**

**փորձաքննության գործակալության պետ՝**



**ԷՄԻԼ ՄԱՐԳԱՐՅԱՆ**